OpenLLM-France/wikimedia huggingface dataset:
# Carmine Nigro

Carmine Nigro (2 de gener de 1910 - 16 d'agost de 2001) va ser el primer professor d'escacs de l'antic campió del món Bobby Fischer, de 1951 a 1956.

## Biografia

   "El Sr. Nigro possiblement no era el millor escaquista del món, però era un molt bon professor". – Bobby Fischer
Nigro era un expert en escacs nord-americà de força quasi de mestre i instructor d'escacs. Nigro va ser president del Brooklyn Chess Club. Allà hi va conèixer Bobby Fischer i el 1951 va esdevenir el seu primer professor d'escacs. Nigro (de ràting 2028) va acollir a casa seva el primer torneig d'escacs en què Fischer participà el 1952.
Nigro va presentar Fischer al futur Gran Mestre William Lombardy, i, a partir del setembre de 1954, Lombardy va començar a entrenar Fischer en privat.
El 1956, Nigro es va traslladar a Florida i es va convertir en instructor de golf professional. No va deixar d'ensenyar escacs, però, i el 1996 va ensenyar escacs a l'Acadèmia Jueva Meyer. El 1999, Nigro es va traslladar a Peachtree City, Geòrgia, per estar a prop del seu fill Bill Nigro. Va morir l'any 2001, als 91 anys.

## En pel·lícula

A la pel·lícula biogràfica nord-americana del 2014 Pawn Sacrifice, Carmine Nigro va ser interpretat per Conrad Pla.

## Notes i referències

* ↑ Brady 2011, p. 52.
* ↑ «Carmine Nigro, 91, Bobby Fischer's First Chess Teacher». The New York Times, September 2, 2001 [Consulta: August 24, 2013].
* ↑ Fischer 1959, p. 2.
* 1 2 Brady 2011, p. 20.
* ↑ Brady 2011, p. 18.
* ↑ Brady 2011, p. 21.
* ↑ Lombardy 2011, p. 18.
* ↑ West, Jim «"Understanding Chess" by GM Lombardy, Chess Blog by National Master Jim West». jimwestonchess.blogspot.com, November 22, 2011 [Consulta: July 3, 2013].
* ↑ Lombardy 2011, p. 136.
* ↑ "Bobby Fischer got some of his earliest exposure playing weekend chess at the Brooklyn Central Library and Washington Square Park with his chess coach, William Lombardy, who had an apartment nearby." Sloan & Aravena 2012, p. 4.
* ↑ The oldest known published photograph of Bobby and Bill goes back to 1956 in which they are analyzing at the Manhattan Chess Club. Donaldson & Tangborn 1999, p. 45.
* ↑ , September 2, 2001 [Consulta: August 24, 2013].
* ↑ «Pawn Sacrifice». The Internet Movie Database. [Consulta: 18 setembre 2015].

## Bibliografia

* Brady, Frank, Endgame: Bobby Fischer's Remarkable Rise and Fall – from America's Brightest Prodigy to the Edge of Madness (1st ed.), Crown, ISBN 978-0-307-46390-6
* Fischer, Bobby, Bobby Fischer's Games of Chess, Simon and Schuster
* Lombardy, William. Understanding Chess: My System, My Games, My Life. Russell Enterprises, 2011. ISBN 978-1-93649-022-6.
* McClain, Dylan Loeb "Carmine Nigro, 91, Bobby Fischer's First Chess Teacher", New York Times, 2 setembre 2001
* Sloan, Peter Julius Aravena. NY Chess Since 1972: A Guide Book Of Places To Go And People You Will See Around NY Chess (Volume 1). CreateSpace, 2012. ISBN 978-1-460961-41-4.
* Wall, Bill "Bobby Fischer (1943-2008)" a Wayback Machine (archived October 28, 2009) mentions Nigro (no date)
# Pedro Carreño

«Pedro Carreño» té aquests significats:
* Pedro Carreño Zapero, periodista televisiu espanyol, vinculat a Telecinco i a TVE.
* Pedro Carreño Escobar, polític de Veneçuela.
# Málaš

Málaš és un poble i municipi d'Eslovàquia que es troba a la regió de Nitra, al sud-oest del país. El 2011 tenia 493 habitants.

## Història

La primera menció escrita de la vila es remunta al 1156.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 25 desembre 2021].
* ↑ «História obce Málaš» (en eslovac). Obec Málaš. [Consulta: 25 desembre 2021].
# Unión Deportiva Marinaleda

La Unión Deportiva Marinaleda és un club de futbol amb seu a Marinaleda, a la comunitat autònoma d'Andalusia. Fundat l'any 1986, juga a Tercera Andalusa, i celebra els partits a casa a l'Estadi Jornalero, amb una capacitat de 1.500 seients.
La temporada 2012-13, va jugar a Primera Andalusa fins al gener de 2013 quan es va retirar de la competició per no poder recaptar fons per pagar els seus jugadors i les taxes arbitrals fins a final de temporada.
La temporada 2017-18, l'equip torna i comença a Tercera Andalusa.

## Temporada a temporada

| Temporada | Nivell | Divisió | Lloc |
| 1986–06 | 6 | Regionals | — |
| 2006/07 | 6 | Reg. Pref. | 1r |
| 2007/08 | 5 | 1ª I. | 9è |
| 2008/09 | 5 | 1a I. | 1r |
| 2009/10 | 4 | 3a | 4t |
| 2010/11 | 4 | 3a | 16è |
| 2011/12 | 4 | 3a | 19è |
| 2012/13 | 5 | 1a I. | |
| 2013/14 | 6 | Reg. Pref. | — |
| 2017/18 | 8 | 3a I. | 8è |
* 3 temporades a Tercera Divisió

## Referències

* ↑ UD Marinaleda's withdrawal announcement faf.es, gener 4, 2013
* ↑ competition committee resolutions Arxivat 2013-07-17 a Wayback Machine. faf.es, gener 6, 2013
* ↑ UD Marinaleda returns estadiodeportivo.com, juliol 28, 2017

## Enllaços externs

* Perfil de Futbolme.com (en castellà)
* perfil de lapreferente.com
# El Convent (Torrefarrera)

El Convent és una obra historicista de Torrefarrera (Segrià) inclosa a l'Inventari del Patrimoni Arquitectònic de Catalunya.

## Descripció

Edifici de tres plantes entorn a un pati gairebé quadrangular situat al mig de l'horta. Per la part del darrere forma una galeria sobre pilars de pedra que acaben a la planta baixa amb una arcaria de voltes desiguals. Pel costat nord s'afegeix un cos rectangular que correspon a l'església. Pautes simètriques de composició. Pedra en general i maó a la galeria del darrere.

## Història

L'església (1885) és immediatament posterior a l'edifici residencial. Hi ha afegits posteriors de poc relleu. Després d'estar bastants anys deshabitat, ha estat reutilitzat des de fa uns deu anys com a centre de disminuïts psíquics. Actualment en obres per reformes.

## Referències

* 1 2 «El Convent». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 octubre 2018].
# Vaucogne

Vaucogne és un municipi francès situat al departament de l'Aube i a la regió del Gran Est. L'any 2007 tenia 79 habitants.

## Demografia
### Població

El 2007 la població de fet de Vaucogne era de 79 persones. Hi havia 36 famílies de les quals 8 eren unipersonals (8 homes vivint sols), 16 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 36 habitatges, 33 eren l'habitatge principal de la família, 2 eren segones residències i 1 estava desocupat. Tots els 36 habitatges eren cases. Dels 33 habitatges principals, 29 estaven ocupats pels seus propietaris, 1 estava llogat i ocupat pels llogaters i 3 estaven cedits a títol gratuït; 2 tenien dues cambres, 4 en tenien tres, 9 en tenien quatre i 18 en tenien cinc o més. 30 habitatges disposaven pel capbaix d'una plaça de pàrquing. A 14 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vaucogne el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 4 |
| 4 | 40 a 44 | 4 |
| 0 | 35 a 39 | 0 |
| 4 | 30 a 34 | 4 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 8 |

## Economia

El 2007 la població en edat de treballar era de 43 persones, 35 eren actives i 8 eren inactives. De les 35 persones actives 27 estaven ocupades (16 homes i 11 dones) i 8 estaven aturades (3 homes i 5 dones). De les 8 persones inactives 2 estaven jubilades, 3 estaven estudiant i 3 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció, 1 d'una empresa de comerç i reparació d'automòbils i 1 d'una empresa immobiliària.
L'únic servei als particulars que hi havia el 2009 era una fusteria.
L'any 2000 a Vaucogne hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Vaucogne a l'INSEE.
* Évolution et structure de la population Fitxa amb el detall de dades de Vaucogne a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Málaga del Fresno

Málaga del Fresno és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 241 | 223 | 193 | 198 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Paranatrolita

La paranatrolita és un mineral de la classe dels silicats, que pertany al grup de la natrolita. Rep el nom del grec "para", gairebé, i natrolita, per la seva estreta associació amb aquest mineral i la similitud en les seves composicions químiques.

## Característiques

La paranatrolita és un silicat de fórmula química Na₂Al₂Si₃O$_{10}$·3H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1980. Cristal·litza en el sistema monoclínic. La seva duresa a l'escala de Mohs oscil·la entre 5 i 5,5.
Segons la classificació de Nickel-Strunz, la paranatrolita pertany a «09.GA - Tectosilicats amb H₂O zeolítica; Zeolites amb unitats T₅O$_{10}$ – Zeolites fibroses» juntament amb els següents minerals: gonnardita, mesolita, natrolita, escolecita, thomsonita-Ca, thomsonita-Sr, edingtonita i kalborsita.

## Formació i jaciments

Va ser descoberta a la pedrera Poudrette, situada al mont Saint-Hilaire, dins el municipi regional de comtat de La Vallée-du-Richelieu, a Montérégie (Quebec, Canadà). També ha estat descrita en una altra pedrera propera, també al Canadà, així com als Estats Units, Costa Rica, Bolívia, l'Argentina, Àustria, Alemanya, Hongria, Irlanda del Nord, Noruega i Rússia.

## Referències

* ↑ «Paranatrolite» (en anglès). Mindat. [Consulta: 7 març 2020].
# Víctors

Víctors va ser una revista cultural i de caràcter miscel·lani (literari, històric, científic, artístic i de temes gironins) que aparegué publicada mensualment a Girona entre gener de 1936 i maig del mateix any. N’eren fundadors Pere Abellí Morató (periodista), Emili Blanch Roig (arquitecte), Josep Claret Rovira (arquitecte), Josep Colomer Martí (dibuixant), Josep M. Corredor Pomés (mestre), Francesc Ferrer Vilar (mestre), Lluís Franquesa Feliu (advocat), Carles de Palol Feliu (bibliògraf), Pompeu Pascual Carbó (metge), Agustí Pera i Planells (pintor i traductor), Josep Planes Mundet (publicista), i Francesc Riuró Llapart (dibuixant). L’impulsor de la revista fou el metge Pompeu Pascual i Carbó, tot i que la dirección nominal corresponia a Carles de Palol.
El plantejament era cultural en sentit ampli, de tarannà reformista i plural. Hi col·laboraren gent de distintes generacions i tendències ideològiques, fet que traspua en la varietat de continguts que ultrapassen el carácter local. Va significar una refrescant aposta per la modernitat i per l’ús del català com a llengua de cultura. Va arribar a publicar fins a cinc números. El sisè, ja maquetat i corresponent al mes de juny, es va quedar a la impremta i no va arribar a aparèixer, entre altres raons, per l'esclat de la Guerra Civil. D’aquest número només es conserva un artícle de Joan Subias i Galter.

## Col·laboradors

Ultra els fundadors ja consignats, la llista de col·laboradors inclou aquests noms: Josep Aguilera i Martí, Pere Armengol, Lluís Batlle Prats, Guillem Díaz-Plaja, Joan de Garganta Fàbrega, Josep Munteis Bracons, Miquel de Palol Felip, Pere de Palol Poch, Pere Pericay Ferriol, Lluís G. Pla Cargol, Alfons Puig, Carles Rahola i Llorens, Tomàs Roig Llop, Marcel Santaló Sors, Josep Serra Cortada, Santiago Sobrequés i Vidal, Joan Teixidor i Comes, Eduard Valentí i Fiol i Jaume Vicens Vives.

## Origen del nom i altres característiques

El nom «víctors», feia referència a certes inscripcions en mangra que hi havia en determinats espais del Barri Vell de Girona, algunes de les quals encara són visibles. El format de la revista era de 27,5 x 21,5 centímetres. El primer i el tercer número tenien vint-i-vuit pàgines, mentre que el segon, el quart i el cinquè només vint-i-quatre. La portada era de tres tintes. La publicació tenia escasses il·lustracions i no portava numerades les seves pàgines. La compaginació i capçaleres eren a càrrec, respectivament, de Colomer i Riuró. Tenia la redacció a la Plaça del Marquès de Camps i la imprimia Salvi Lladó. El preu de l'exemplar era de 75 cèntims.

## Referències

* 1 2 Clara i Resplandis, Josep «"Víctors", revista de l'oasi d'avantguerra». Revista de Girona, Núm. 299, 2016, pàg. 52-53. ISSN: 0211-2663.
* ↑ Nadal i Farreras, Joaquim «"Tresor artístic nacional". Un article inèdit de Joan Subias Galter per a la revista Víctors». Revista de Girona, Núm. 299, 2016, pàg. 54-56. ISSN: 0211-2663.
* ↑ Rigat, Narcís Selles «Revista Víctors, La. Art, cultura i política en la Girona republicana». Locus Amoenus, 3, 11-01-1997, pàg. 195–214. ISSN: 2014-8798.

## Enllaços externs

* Victors: revista mensual de Girona (1936-)
# Mouthpiece

Mouthpiece fou un grup de música hardcore straight edge de Nova Jersey, en actiu de l'any 1991 al 1996. Sovint és considerat com un dels grups representants del ressorgiment de la subcultura youth crew.
Després de la seva dissolució, el vocalista Tim McMahon va ser membre dels grups Hands Tied i Triple Threat. El guitarrista original, Pete Reilly, va formar The Eulogy amb membres d'Agnostic Front, Madball, Slapshot, The Vandals, Eye For An Eye, Straightfaced, i Throwdown.
El gener de 2009, Revelation Records va publicar Can't Kill What's Inside que compila tota la discografia del grup.

## Discografia

Àlbums
* 1991 Mouthpiece
* 1993 What Was Said
* 1995 Face Tomorrow
Compilació
2009 Can't Kill What's Inside

## Referències

* ↑ punknews.org - Mouthpiece discography release
# Bromur de ferro(II)

El bromur de ferro(II) és el compost químic de fórmula FeBr₂. És un sòlid de color marronós útil com intermedi en la síntesi química; per exemple per insertar Fe(II) dins les porfirines.
Com la majoria dels halurs metàl·lics el FeBr₂ adopta una estructura polimèrica. Cristal·litza amb l'estructura CdI₂.

## Síntesi

El FeBr₂ es sintetitza usant una solució de metanol de l'àcid hidrobròmic concentrat.
No es pot formar per la reacció del ferro i el brom, perquè aquesta reacció donaria bromur de ferro(III).
El FeBr₂ és un agent reductor feble, com ho són tots els compostos ferrosos.

## Referències

* ↑ Haberecht, J.; Borrmann, H.; Kniep, R. "Refinement of the Crystal Structure of Iron Dibromide, FeBr₂ Zeitschrift für Kristallographie - New Crystal Structures (2001), volume 216, page 510.
* ↑ G. Winter, "Iron(II) Halides" in "Inorganic Syntheses" 1973, volume 14, pages 101-104.
# Parc Pàvlovsk

El Parc Pàvlovsk (en rus Павловский парк, Pàvlovski Park) és el parc que envolta el Palau Pàvlovsk, edifici imperial rus del segle xviii, antiga residència construïda pel tsar Pau I de Rússia prop de Sant Petersburg. Després de la seva mort, va esdevenir la casa de la seva vídua, Sofia de Württemberg. Actualment és un museu estatal i un parc públic.

## Referències

* ↑ Hayden, Peter. Russian parks and gardens. Frances Lincoln Ltd, 2005, p. 110. ISBN 9780711224308.

## Bibliografia

* Orloff, Alexandre, i Chvidkovski, Dimitri: Saint-Petersbourg: L'architecture des tsars. Éditions Place des Victoires, París 1995, traduït del rus al francès per Brigitte de Monclos. ISBN 2-84459-025-X.
* Massie, Suzanne: Pavlovsk: The Life of a Russian Palace. Hodder & Stoughton, 1990. ISBN 0-340-48790-9.
# PRA

PRA té els següents significats:
* Partit Republicà d'Armènia, partit polític d'Armènia
* Parti Révolutionnaire Anticapitaliste, nom alternatiu del Nou Partit Anticapitalista, partit polític de França
* Partit Reformista d'Andorra, partit polític històric d'Andorra
* Partido Regionalista dos Açores, partit polític històric de les illes Açores
* Parti Radical Alsacienne, partit polític històric d'Alsàcia
* Partit del Reagrupament Africà, partit polític històric de les colònies franceses africanes
* Partido Republicano Autonomista, partit polític espanyol
* Partit Republicà Autònom, nom de diversos partits polítics històrics espanyols com ara: Partit Republicà Autònom Navarrès, Partit Republicà Autònom Alabès, Partit Republicà Autònom Aragonès, ...
* President de la Royal Academy, càrrec de president de la Royal Academy of Arts
* Pura Raça Àrab, nom oficial de la raça de cavall àrab
* Atròfia retinal progressiva (del nom en anglès Progressive Retinal Atrophy), alteració genètica que afecta algunes races de gossos i gats
* Avaluació Probabilística del Risc (del nom en anglès Probabilistic Risk Assessment), mètode d'avaluació de riscos en processos complexos
* Riu Pra (Astúries) també és un riu d'Astúries
* Riu Pra (Rússia) també és un riu de Rússia
* Riu Pra (Ghana) també és un riu de Ghana
# Givron

Givron és un municipi francès situat al departament de les Ardenes i a la regió del Gran Est. L'any 2007 tenia 74 habitants.

## Demografia
### Població

El 2007 la població de fet de Givron era de 74 persones. Hi havia 34 famílies de les quals 11 eren unipersonals (11 dones vivint soles i 11 dones vivint soles), 15 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 47 habitatges, 35 eren l'habitatge principal de la família, 11 eren segones residències i 2 estaven desocupats. 46 eren cases i 1 era un apartament. Dels 35 habitatges principals, 33 estaven ocupats pels seus propietaris i 2 estaven llogats i ocupats pels llogaters; 1 tenia dues cambres, 6 en tenien tres, 8 en tenien quatre i 21 en tenien cinc o més. 22 habitatges disposaven pel capbaix d'una plaça de pàrquing. A 15 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Givron el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 4 | 80 a 84 | 0 |
| 4 | 75 a 79 | 4 |
| 0 | 70 a 74 | 8 |
| 0 | 65 a 69 | 8 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 4 | 40 a 44 | 8 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 8 | 15 a 19 | 0 |
| 4 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 42 persones, 35 eren actives i 7 eren inactives. De les 35 persones actives 33 estaven ocupades (21 homes i 12 dones) i 2 estaven aturades (2 dones i 2 dones). De les 7 persones inactives 2 estaven jubilades, 3 estaven estudiant i 2 estaven classificades com a «altres inactius».

### Activitats econòmiques

L'any 2000 a Givron hi havia 9 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Givron a l'INSEE.
* Évolution et structure de la population Fitxa amb el detall de dades de Givron a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Bukharino

Bukharino (en rus: Бухарино) és un poble de l'óblast de Vladímir, a Rússia, segons el cens del 2010 tenia 3 habitants. Pertany al districte municipal de Koltxúguino.

## Referències

* ↑ «Владимирская губерния. Список населенных мест по сведениям 1859 года.». Arxivat de l'original el 2019-01-14.
* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Casa Seguer

Casa Seguer és un habitatge a la vila de Torroella de Montgrí (Baix Empordà) inclosa en l'Inventari del Patrimoni Arquitectònic de Catalunya. L'edifici fou fet construir per Baldiri Seguer l'any 1566, d'acord amb la inscripció que figura a la façana. Sembla que aquest casal és el més antic dels conservats a Torroella de Montgrí. Durant l'any 1971 el seu propietari, Josep Dalfo, va fer-hi obres de remodelació.
Can Seguer és un edifici de planta baixa i dos pisos. La façana presenta, centrada a la planta baixa, la porta d'accés a l'habitatge, d'arc de mig punt amb grans dovelles regulars de pedra, i a la dreta una porta d'entrada a l'actual garatge, d'arc carpanell. A la part esquerra d'aquesta planta baixa hi ha una finestra gairebé quadrada. Les obertures dels dos pisos superiors són totes allindanades. És remarcable la finestra central, d'inspiració clàssica, situada damunt la porta, amb ampit motllurat. En l'espai que hi ha entre la porta principal i la finestra del primer pis hi ha la inscripció: "Baldiri Seguer me fecit. 1566". L'edifici es corona amb ràfec.

## Notes

* 1 2 3 4 5 «Casa Seguer». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].